ՀԻՄՆԱՎՈՐՈՒՄ

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՄԱՅԻՍԻ 4-Ի N 526-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ, ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

|  |  |
| --- | --- |
| 1. | **Անհրաժեշտությունը** |
|  | Նախագծի մշակման անհրաժեշտությունը պայմանավորված է գնման ընթացակարգերի կազմակերպման պայմանների ճկունության ապահովման անհրաժեշտությամբ:  |
| 2. | **Ընթացիկ իրավիճակը և խնդիրները** |
|  | Գնման ընթացակարգերի կազմակերպման գործող պայմանների համաձայն, բացառությամբ երկփուլ մրցույթի, պատվիրատուն հնարավորություն չունի ընթացակարգի մասնակիցների նկատմամբ սահմանելու որակավորման չափանիշներ: Կիրառվում է միայն որակավորման ապահովումը: Նման պայմաններ սահմանելու համար յուրաքանչյուր դեպքում պատվիրատուն դիմում է ՀՀ կառավարությանը՝ թույլտվություն ստանալու համար: Այս հանգամանքը էականորեն երկարաձգում է ընթացակարգերի կազմակերպումը և ազդում ծրագրերը ժամկետներում իրականացնելու վրա:Միաժամանակ նույն կարգավորումները սահմանում են, որ եթե մասնակիցը խախտում է գնման գործընթացի շրջանակում ստանձնած պարտավորությունները, ապա վերջինս ներառվում է ՞սև ցուցակում՞, պայմանով, եթե չի վճարում հայտի ապահովման գումարը (5%): ՀՀ կառավարության կողմից սահմանված կանոնների համաձայն, հայտի ապահովում ներկայացվում է, եթե գնման գինը գերազանցում է 25 մլն. դրամը: Արդյունքում ստեղծվում է մի իրավիճակ, երբ մինչև 25 մլն. դրամ գնումների դեպքում մասնակիցը չի ունենում հայտի ապահովումը վճարելու պայմանով սև ցուցակում չներառվելու հնարավորություն:Նախագծով առաջարկվում է՝ - պատվիրատուին վերապահել որակավորման ապահովման փոխարեն որակավորման չափանիշներ սահմանելու հարցի որոշման լիազորությունը.- մինչև 25մլն. դրամ գնումների դեպքում ևս մասնակիցներին տալ հնարավորություն գնման գնի 5 տոկոսի չափով գումար վճարելու դեպքում չներառվելու սև ցուցակում:  |
|  | **Տվյալ բնագավառում իրականացվող քաղաքականությունը** |
|  | Տվյալ բնագավառում իրականացվող քաղաքականության փոփոխություն չի նախատեսվում: |
| 4. | **Կարգավորման նպատակը և բնույթը** |
|  | Նախագծի մշակման անհրաժեշտությունը պայմանավորված է գնման ընթացակարգերի կազմակերպման պայմանների ճկունության ապահովման անհրաժեշտությամբ:  |
| 5. | **Նախագծի մշակման գործընթացում ներգրավված ինստիտուտները և ան­ձինք** |
|  | Նախագիծը մշակվել է ՀՀ ֆինանսների նախարարության կողմից: |
| 6. | **Ակնկալվող արդյունքը** |
|  | Նախագծի հաստատումը հնարավորություն կընձեռի բարձրացնել գնման ընթացակարգերի կազմակերպման ճկունությունը՝ նվազեցնելով ինչպես սահմանված ժամկետներում ծրագրերի չիրականացման, այնպես էլ ծրագրերի ձախողման ռիսկերը: |
| 7. | **Տեղեկատվություն նախագծի ընդունմամբ այլ իրավական ակտերի ընդունման անհրաժեշտության կամ բացակայության մասին** |
|  | Նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում: |
| 8. | **Տեղեկատվություն՝ լրացուցիչ ֆինանսական միջոցների անհրաժեշտության և պետական կամ տեղական ինքնակառավարման մարմնի բյուջեի եկամուտներում և ծախսերում սպասվելիք փոփոխությունների մասին** |
|  | Նախագծի ընդունմամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացում կամ նվազեցում չի նախատեսվում: |
| 9. | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:** |
|  | Կառավարության 2021-2026թթ. ծրագիր |